Tobakksskadeloven

Lov om vern mot tobakksskader (tobakksskadeloven) sanksjonert 9. mars 1973,Saksopplysninger til lovvedtaket. i kraft 1. juli 1975, er en norsk lov som har til formål å begrense de helseskader som bruk av tobakksvarer medfører gjennom å redusere forbruket og på sikt bidra til å oppnå et tobakksfritt samfunn (§ 1).

Ved lovens ikrafttredelse i 1975 omfattet den forbud mot tobakksreklame (§ 2), forbud mot salg av tobakk og imitasjoner til personer under 16 år (§ 5, hevet til 18 år 1. januar 1996Lov 17. februar 1995 nr. 10. Lovforslag: Ot.prp. nr. 69 (1993–94).) og påbud om merking av tobakksvarer med advarsel om helsefare (§ 3).

 Røykeforbud 

En senere viktig endring av loven trådte i kraft 1. juli 1988. Frem til da hadde loven bare regulert produktet (tobakk), fra nå regulerte loven også bruken av produktet (røyking). Den nye § 6 ga fra da rett til vern mot passiv røyking med forbud mot røyking i lokaler og transportmidler hvor allmennheten har adgang, samt i møterom og arbeidslokaler hvor to eller flere personer er samlet.Kunngjøringen av lov 6. mai 1988 nr. 24 («røykeloven») i Norsk lovtidend. Saksopplysninger: Ot.prp. nr. 27 (1987–88), Innst. O. nr. 48 (1987–88), Besl. O. nr. 55 (1987–88). Denne bestemmelsen er populært blitt kalt røykeloven. Røykeloven (§ 6) bygget på en utredning skrevet av jusprofessor Asbjørn Kjønstad,Rapport: Lufta er for alle! Retten til å puste i røykfri luft utgitt av Statens tobakkskaderåd i 1985. Lovforslaget står på side 132. som er blitt kalt røykelovens far.

«Røykeloven» er gjennom årene flyttet til andre paragrafer i tobakksskadeloven, siden 1. juli 2014 står røykeforbudet i lokaler og transportmidler i lovens § 25.Lov 24. mai 2013 nr. 17, i kraft 1. juli 2014. Saksopplysninger.

Etter tobakkskadeloven § 25 annet ledd er det likevel tillatt med røyking i beboelsesrom i institusjoner som erstatter beboerens hjem, i oppholdsrom på innretninger til bruk i petroleumsvirksomheten til havs, samt i inntil halvparten av overnattingsrom på hoteller og andre overnattingssteder.

1. juli 2014 var det ikke lenger lovlig med røykerom i arbeidslokaler og offentlige lokaler.Helse- og omsorgsdepartementet: Endringer i tobakksskadeloven fra 1. juli 2013: «Fra 1. juli 2014 vil det ikke lenger være lovlig med røykerom i arbeidslokaler og offentlige lokaler. Det er gitt enkelte unntak fra dette, bl.a. for enkelte institusjoner. Fra samme tid gjelder bestemmelsene om tobakksforbud i barnehager og skoler og om røykfrie inngangspartier til helseinstitusjoner og offentlige virksomheter. Også forbudet mot selvbetjening av tobakksvarer trer i kraft fra dette tidspunkt.»

 Serverings- og overnattingssteder 

Serverings- og overnattingssteder var opprinnelig ikke omfattet av lovens forbud, men med hjemmel i § 6 ble det gitt en forskrift som omfattet restauranter, hoteller serveringssteder.Forskrift 8. juli 1988 nr. 563 om vern mot tobakksskader som opprinnelig kunngjort i Norsk lovtidend. 1. juli 1993 (fem år etter røykelovens ikrafttredelse) ble det i henhold til forskriften satt krav om røykfrie arealer på restauranter, hoteller og andre overnattings- og serveringssteder. Kravene innebar at minst en tredjedel av bordene, sitteplassene og rommene skulle være røykfrie,Forskrift om vern mot tobakkskader av 1988 § 9 tredje setning: «Innen fem år fra lovens ikrafttreden skal minst en tredjedel av bordene, sitteplassene og rommene være røykfrie.» og alle fellesarealer skulle være røykfrie. Fra 1. januar 1998 kunne tobakksrøyking kun tillates ved inntil halvparten av bordene og sitteplassene i lokalet.Forskrift 15. desember 1995 nr. 990 om røyking på restauranter og andre serveringssteder, internkontroll m.v. § 8. Røykesone mv.

1. juni 2004 ble serveringssteder helt røykfrie.Lov 23. mai 2003 nr. 34 om endringer i lov 2. juni 1989 nr. 27 om omsetning av alkoholholdig drikk m.v. og i lov 9. mars 1973 nr. 14 om vern mot tobakksskader. Lovforslaget om røykfrie serveringssteder: Ot.prp. nr. 23 (2002–2003) Om lov om endringer i lov 9. mars 1973 nr. 14 om vern mot tobakksskader. Rundskriv I 15/2003 Røykfrie serveringssteder (19.12.2003). Rundskriv til serverings- og overnattingssteder om innføring av røykfrie serveringssteder fra 1. juni 2004. (PDF).

Etter tobakkskadeloven § 25 annet ledd er det likevel tillatt med røyking i inntil halvparten av overnattingsrommene på hoteller og andre overnattingssteder.

 Inngangspartier 

1. juli 2014 ble det innført et røykeforbud ved utendørs inngangspartier til helseinstitusjoner og offentlige virksomheter.Tilføyd ved lov 24. mai 2013 nr. 17 (§ 25 første ledd), i kraft 1. juli 2014. Saksopplysninger.

 Andre forbud 

Andre forbud som er blitt innført etter vedtagelsen av «røykeloven» i 1988 er blant annet at salg av tobakksvarer fra selvbetjent automat er forbudt (§ 19)Innført ved lov 17. februar 1995 nr. 10 som § 5. og et forbud mot å eksportere snus til andre EØS-land som har utarbeidet forbud mot omsetning av snus (§ 41,Innført ved lov 17. januar 1997 nr. 13 som § 8. dvs. hele EØS-området med unntak av Sverige).EØS-avtalen vedlegg II kapittel XXV nr. 3, tilpasninger bokstav f.

1. juli 2009 ble det innført et utstillingsforbud i butikker i form av et forbud mot synlig oppstilling av tobakksvarer og røykeutstyr (inkludert imitasjoner av slike varer).Lov 3. april 2009 nr. 18 § 5. Forbudet står nå i § 24. Aldersgrensene i tobakksskadeloven § 17 og oppstillingsforbudet i tobakksskadeloven § 24 omfatter siden 2017 ikke tobakksimitasjoner i form av godteri (for eksempel lakrispiper) som ikke fremstår som realistiske, se forskrift om forbud mot tobakksreklame m.v § 7b. Se Meld. St. 7 (2017–2018) Anmodnings- og utredningsvedtak i stortingssesjonen 2016–2017 om bakgrunnen for unntaket.

1. juli 2013 ble reklameforbudet utvidet til også å omfatte tobakksimitasjoner og tobakkssurrogater.Lov 24. mai 2013 nr. 17 § 22. Merknadene til § 22 i Ot.prp. nr. 18 (2008–2009). Det ble samtidig innført et forbud mot selvbetjening av tobakksvarer (§ 18), et tobakksforbud i barnehager (§ 26), og en bestemmelse om vern av barn mot passiv røyking (§ 28). Barns rett til et røykfritt miljø etter § 28 er den eneste bestemmelsen i loven hvor overtredelse ikke kan straffes i medhold av blankettstraffebudet i § 44, se § 44 annet ledd.

 Referanser 

 Eksterne lenker 
 Loven hos Lovdata
 Humorsketsjen "Røykefronten" fra KLM's Nachspiel

Tobakksskader
Kategori:Tobakksrøyking
Kategori:Etableringer i 1975